Document ID: 32011R0335
Publication Date: 2011-04-07

Content:
REGOLAMENT TAL-KUMMISSJONI (UE) Nru 335/2011
tas-7 ta’ April 2011
li jemenda r-Regolament (KE) Nru 1091/2009 li jikkonċerna l-kontenut minimu ta’ preparazzjoni ta’ enżima ta’ endo-1,4-beta-xylanase prodotta minn Trichoderma reesei (MUCL 49755), u endo-1,3(4)-beta-glucanase prodotta minn Trichoderma reesei (MUCL 49754) bħala addittiv fl-għalf tat-tiġieġ għat-tismin
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fl-għalf tal-annimali (1), u b’mod partikolari l-Artikolu 13(3) tiegħu,
Billi:
(1)
L-użu ta’ endo-1,4-beta-xylanase prodotta minn Trichoderma reesei (MUCL 49755) u endo-1,3(4)-beta-glucanase prodotta minn Trichoderma reesei (MUCL 49754) kien awtorizzat għat-tiġieġ għat-tismin għal 10 snin mir-Regolament tal-Kummissjoni (KE) Nru 1091/2009 tat-13 ta’ Novembru 2009 li jikkonċerna l-awtorizzazzjoni ta’ preparazzjoni ta’ enżima ta’ endo-1,4-beta-xylanase prodotta minn Trichoderma reesei (MUCL 49755), u endo-1,3(4)-beta-glucanase prodotta minn Trichoderma reesei (MUCL 49754) bħala addittiv fl-għalf tat-tiġieġ għat-tismin (detentur tal-awtorizzazzjoni Aveve NV) (2).
(2)
Id-detentur tal-awtorizzazzjoni ressaq applikazzjoni biex jibdel it-termini tal-awtorizzazzjoni ta’ dan l-addittiv fl-għalf meta użat għal tiġieġ għat-tismin billi titnaqqas id-doża minima rrakkomandata ta’ endo-1,4-beta-xylanase prodotta minn Trichoderma reesei (MUCL 49755), u endo-1,3(4)-beta-glucanase prodotta minn Trichoderma reesei (MUCL 49754) minn 4 000 XU/kg (3) u 900 BGU (4)/kg għal 2 000 XU/kg u 450 BGU/kg. Dik l-applikazzjoni kienet akkumpanjata mid-dejta rilevanti li ssaħħaħ it-talba għall-bidla.
(3)
L-Awtorità Ewropea dwar is-Sigurtà fl-Ikel (l-Awtorità) fl-opinjoni tagħha tal-10 ta’ Novembru 2010 ikkonkludiet li d-dejta mressqa minn tliet provi f’tiġieġ tat-tismin ma jappoġġjawx it-tnaqqis tad-doża minima rrakkomandata minn 4 000 XU u 900 BGU/kg għalf għal 2 000 XU u 450 BGU/kg għalf billi analiżi tal-għalf uriet li d-dożi intenzjonati nqabżu konsiderevolment. Madankollu, id-dejta uriet li l-prodott huwa effikaċi f’doża anqas minn dik awtorizzata fil-preżent. Skont l-Awtorità, id-dejta turi, bejn wieħed u ieħor, li 3 000 XU u 600 BGU/kg ta’ għalf għandu l-potenzjal li jtejjeb ir-rata ta’ tkabbir u l-proporzjon bejn l-għalf u t-tkabbir għal tiġieġ tat-tismin (5).
(4)
Il-kundizzjonijiet stipulati fl-Artikolu 5 tar-Regolament (KE) Nru 1831/2003 ntlaħqu.
(5)
Ir-Regolament (KE) Nru 1091/2009 għalhekk għandu jiġi emendat skont dan.
(6)
Il-miżuri stipulati f’dan ir-Regolament huma f’konformità mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DAN IR-REGOLAMENT:
Artikolu 1
L-Anness tar-Regolament (KE) Nru 1091/2009 jeħodlu postu t-test fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, is-7 ta’ April 2011.

Metadata:
Eurovoc Level 1 Categories: 100149
100157
100156
Eurovoc Level 2 Categories: 100259
100215
100250
Eurovoc Level 3 Categories: 711
1277
6052
2711
1268
All Eurovoc Categories: 1277
1590
4743
6052
6322
6569
768